Kuninkaalliset ja jättiyhtiöt kahmivat EU:n maataloustukia - Ulkomaat - Uutiset - MTV.fi
Julkaistu 01.05.2009 22:25
Kuninkaalliset ja monikansalliset yhtiöt olivat vuonna 2008 eniten EU:n maataloustukia saaneiden kärkijoukossa. 55 miljardin euron tukipotista suurimman siivun vei Ranska, jonne tukia maksettiin kaikkiaan 10,4 miljardia. Ranskassa kanavalmisteita myyvä Doux Group oli suurin yksittäinen tuensaaja 62 miljoonan potillaan. Britanniassa suurimpien tuensaajien listalle kuului muun muassa ruokajätti Nestle. Myös brittiaristokraatit nettosivat maanomistajina melko mukavasti maataloustukia. Muun muassa kuningatar Elisabeth sai noin 530 000 euron tuet ja kruununprinssi Charles puolestaan 180 000 euroa.
Irlannissa isoimman tukipotin, kaikkiaan 83 miljoonaa euroa vei pakastevalmisteisiin keskittynyt Greencore Group.Saksa on kieltäytynyt paljastamasta omia lukujaan huolimatta EU:n vaatimuksista. Euroopan komissio on ilmoittanut, että se voi viedä Saksan EU:n tuomioistuimen eteen, ellei maa suostu julkaisemaan tietoja tuensaajistaa.
Viisi sotilasta surmattu Afganistanissa Influenssauhka muutti koneen reitin USA:ssa